AIŠKINAMASIS RAŠTAS

Dėl Kijėlių specialiojo ugdymo centro mokinių maitinimo lėšų, skiriamų vienai dienai vienam mokiniui, dydžių ir mokesčio už maitinimą nustatymo

1. Parengto tarybos sprendimo projekto tikslai ir uždaviniai:

Parengto tarybos sprendimo tikslas – nustatyti Kijėlių specialiojo ugdymo centro (toliau – Kijėlių SUC) mokinių maitinimo lėšų, skiriamų vienai dienai vienam mokiniui, dydžius ir maitinimo rūšis.

1. Siūlomos teisinio reguliavimo nuostatos:

Šiuo sprendimu siūloma įtvirtinti Kijėlių specialiojo ugdymo centro mokinių maitinimo lėšų, skiriamų vienai dienai vienam mokiniui, dydžius ir maitinimo rūšis.

|  |  |  |  |  |
| --- | --- | --- | --- | --- |
| Eil. Nr. | Pusryčių kaina, eurais | Pietų kaina, eurais | Pavakarių kaina, eurais | Bendras maitinimo lėšų dydis vienai dienai, eurais |
| 1. | 0,80 | 2,00 | 0,50 | 3,30 |

1. Laukiami rezultatai:

Kijėlių SUC mokiniai bus maitinami pagal naujai nustatytas kainas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Atsižvelgiant į Molėtų rajono Kijėlių specialiojo ugdymo centro 2021 m. gruodžio 9 d. raštą Nr. S-31 (1.6) „Dėl maitinimo įkainių nustatymo“, siūloma padidinti vienos dienos mokinių maitinimo kainas. Mokinių tėvai galės rinktis maitinimo rūšis, apie tai prieš 10 dienų raštu informavę Kijėlių specialiojo ugdymo centro direktorių.

2018 m. LR sveikatos apsaugos ministro įsakymu patvirtinus „Vaikų maitinimo organizavimo aprašą“, kurio tikslas – užtikrinti sveikatai palankią vaikų mitybą, maisto saugą ir geriausią kokybę, kad būtų patenkinti vaikų maisto medžiagų fiziologiniai poreikiai, ugdomi sveikosmitybos įgūdžiai**,** tapo būtina pakeisti Molėtų r. Kijėlių specialiojo ugdymo centro maitinimo kainas, jas padidinant.

Šiuo metu galiojančios vaikų maitinimo kainos Kijėlių specialiojo ugdymo centre Molėtų rajono savivaldybės tarybos sprendimu patvirtintos 2011 m. lapkričio 29 d. sprendimu Nr. B1-222.